18/02/2021 | Administración LocalMunicipal
A Coruña
Persoal
Bases para a povisión, polo sistema de libre designación, de varios postos de traballo na Área de Alcaldía, aprobadas polo Concelleiro delegado de Economía, Facenda e Réxime Interior, por delegación da Xunta de Goberno Local, de data 11/02/21

BASES PARA A PROVISIÓN, POLO SISTEMA DE LIBRE DESIGNACIÓN CON CONVOCATORIA PÚBLICA, DE VARIOS POSTOS DE TRABALLO NA ÁREA DE ALCALDÍA DO CONCELLO DA CORUÑA De conformidade co establecido no artigo 80 do Real decreto lexislativo 5/2015, do 30 de outubro, polo que se aproba o texto refundido da Lei do estatuto básico do empregado público, no artigo 92 e 93 da Lei 2/2015, do 29 de abril, do emprego público de Galicia, no RD 364/1995, do 10 de marzo, polo que se aproba o Regulamento xeral de ingreso do persoal ao servizo da Administración Xeral do Estado e de provisión de postos de traballo e no Decreto 93/1991, do 20 de marzo, anúnciase a provisión polo sistema de libre designación dos postos de traballo especificados no anexo a esta convocatoria, de conformidade coas seguintes bases: Primeira.- Participantes Poderán concorrer á convocatoria o persoal funcionario de carreira da escala de administración xeral ou especial, que reúnan os requisitos para acceder aos postos de traballo convocados segundo as características establecidas no anexo a esta convocatoria, de conformidade coa relación de postos de traballo vixente no Concello da Coruña (BOP núm.133 do 19/08/2020). Segunda.- Solicitudes As solicitudes de participación presentaranse no modelo establecido, preferentemente por vía electrónica a través da sede electrónica do Concello ( https://sede.coruna. gob. es ). Poderán presentarse tamén en calquera das formas establecidas no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación será de 15 días hábiles contados desde o día seguinte ao da publicación do anuncio da convocatoria no Boletín Oficial do Estado (BOE). As persoas interesadas poderán solicitar por orde de preferencia os postos relacionados no anexo de postos de traballo, sempre que reúnan os requisitos esixidos nel. Xunto coa solicitude as persoas interesadas deberán presentar a seguinte documentación: − Copia do DNI ou documento equivalente que acredite a súa identidade − Currículum vitae no que conste o traballo desenvolvido, titulación académica, cursos realizados e outros méritos que se considere oportuno poñer de manifesto, xunto coa documentación acreditativa destes. Os méritos relativos aos servizos prestados no Concello da Coruña deberán alegarse coa solicitude, con indicación dos períodos de servizos prestados e serán comprobados polo servizo de Recursos Humanos. Os méritos valoraranse con referencia á data do peche do prazo de presentación de solicitudes. En ningún caso se valorarán méritos non alegados na solicitude ou non acreditados documentalmente en prazo. Terceira.- Nomeamento e toma de posesión A convocatoria será resolta polo Concelleiro de Economía, Facenda e Réxime Interior, que por acordo da Xunta de Goberno Local do 28/06/2019 (BOP núm.124 do 03/07/2019) ten delegación xenérica en materia de xestión do persoal, no prazo dun mes contado desde a finalización do prazo de presentación de solicitudes. Este prazo poderá prorrogarse por un mes máis. A resolución de nomeamento motivarase con referencia ao cumprimento por parte das persoas elixidas dos requisitos e especificacións esixidos na convocatoria e a idoneidade daquelas para o desempeño dos postos convocados. Estes nomeamentos requirirán o informe previo da persoa titular do servizo, centro ou unidade ao que figure adscrito o posto convocado e un informe da proposta do servizo de Recursos Humanos. Se o nomeamento recae en persoal funcionario de carreira pertencente a outra administración pública, requirirase informe desta. De non emitirse no prazo de 15 días naturais, considerarase favorable. A resolución desta convocatoria publicarase no BOP e, se se considera oportuno, os postos de traballo convocados poderanse declarar desertos. O prazo para tomar posesión será de 3 días hábiles se non implica cambio de residencia do persoal funcionario, ou dun mes se comporta cambio de residencia ou o reingreso ao servizo activo. Este prazo comezará a contarse desde o día seguinte ao do cesamento no anterior posto, que deberá efectuarse dentro dos 3 días hábiles seguintes ao da publicación da resolución do nomeamento no Boletín Oficial da Provincia. Se a resolución comporta o reingreso ao servizo activo o prazo de toma de posesión deberá computarse desde a devandita publicación. Cuarta.- Réxime de impugnación De acordo co previsto na Lei 39/2015, do 1 de outubro, do Procedemento Administrativo Común das Administracións Públicas, e na Lei 29/1998, do 13 de xullo, reguladora da Xurisdición Contencioso-Administrativa, contra as presentes bases poderá interpoñerse, con carácter potestativo, un recurso de reposición no prazo dun mes ante o mesmo órgano que as ditou ou un recurso contencioso-administrativo no prazo de dous meses ante o órgano competente da xurisdición contencioso-administrativa contados a partir do día seguinte ao da súa publicación. No caso de interpoñer un recurso de reposición, non se poderá interpoñer un recurso contencioso-administrativo ata que aquel sexa resolto expresamente ou se produza a súa desestimación presunta. ANEXO DE POSTOS DE TRABALLO − Complemento específico: esta columna informa das retribucións anuais correspondentes ao complemento específico de acordo coa relación de postos de traballo vixente (BOP núm.133 do 19/08/2020). − Formación complementaria: esta columna informa da formación adicional para o desempeño do posto de traballo. Esta formación non é requisito previo para o seu desempeño, será valorada como mérito para o acceso nos procesos de provisión. • Idiomas • F. A. G.: formación en administración xeral − FP: fai referencia a forma de provisión dos postos de traballo. • LD: libre designación − ADM: esta columna fai referencia á administración de orixe do persoal funcionario que pode ocupar os postos de traballo. • AY: posto reservado a súa provisión por persoal funcionario do Concello da Coruña. • TD: posto aberto a súa provisión por persoal doutras administracións. Estes postos poderán ser ocupados por persoal funcionario doutras administracións que reúnan os requisitos esixidos na relación de postos de traballo e que sexan titulares dunha praza igual ou equivalente a unha vacante da plantilla municipal. A Coruña, 12 de febreiro de 2021 A Xunta de Goberno Local, P. D. O Concelleiro delegado de Economía, Facenda e Réxime Interior José Manuel Lage Tuñas